Zidan o‘ziga xos rekord o‘rnatdi

«Real» bosh murabbiyi Zayniddin Zidan «qaymoqranglilarning» «Barselona» bilan «Kamp Nou»da kechgan ilk uch uchrashuvning birontasida mag‘lubiyatga uchramagan ilk ustoziga aylandi. 
«Real» 2015/16 yilgi mavsumda «Kamp Nou»da Ispaniya chempionati doirasida 2:1 hisobida g‘alaba qozongan. O‘tgan mavsumda «qaymoqranglilar» Primera doirasida ko‘k-anorranglilar bilan 1:1 hisobida durang natija qayd etgan. Yangi mavsumning ilk o‘yinida esa madridliklar Ispaniya superkubogi uchun dastlabki bahsda mehmonda 3:1 hisobida ustun keldi.
Eslatib o‘tamiz, «Barselona» va «Real» 2017/18 yilgi mavsumning 36-turida «Kamp Nou»da o‘zaro to‘qnash keladi. Uchrashuv 2018 yilning 6 may kuniga rejalashtirilgan.